CELEX: 62016CN0344
Language: da
Date: 2016-06-21 00:00:00
Title: Sag C-344/16: Anmodning om præjudiciel afgørelse indgivet af Bundesgerichtshof (Tyskland) den 21. juni 2016 — Die Länderbahn GmbH DLB mod DB Station & Service AG

21.11.2016   
            
            
               DA
            
            
               Den Europæiske Unions Tidende
            
            
               C 428/2
            
         Anmodning om præjudiciel afgørelse indgivet af Bundesgerichtshof (Tyskland) den 21. juni 2016 — Die Länderbahn GmbH DLB mod DB Station & Service AG
   (Sag C-344/16)
   (2016/C 428/03)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Die Länderbahn GmbH DLB
   
      Sagsøgt: DB Station & Service AG
   
      Præjudicielle spørgsmål
   
   
               1)
            
            
               Er en national forskrift, hvorefter en bruger af en jernbaneinfrastrukturindretning, som af en infrastrukturforvalter er blevet sagsøgt ved en civilretlig domstol med påstand om betaling af afgifter for brug, eller som anmoder om tilbagebetaling af betalte afgifter for brug, kan gøre gældende, at de af infrastrukturforvalteren fastsatte afgifter ikke er rimelige, forenelig med bestemmelserne i direktivet (1) om infrastrukturvirksomhedens forvaltningsmæssige uafhængighed (artikel 4, stk. 1, 4 og 5), om principperne for afgiftsfastsættelse (artikel 7-12) og om tilsynsorganets opgaver (artikel 30)?
            
         
               2)
            
            
               Såfremt spørgsmål 1 besvares bekræftende, spørges: Er en national forskrift, hvorefter retten, hvis den når til det resultat, at de fastsatte afgifter ikke er rimelige, er berettiget og forpligtet til i stedet at fastsætte de skyldige afgifter ved dom, forenelig med de nævnte bestemmelser i direktivet?
            
         
      (1)  Europa-Parlamentets og Rådets direktiv 2001/14/EF af 26.2.2001 om tildeling af jernbaneinfrastrukturkapacitet og opkrævning af afgifter for brug af jernbaneinfrastruktur samt sikkerhedscertificering (EFT L 75, s. 29).